ഹര്ത്താല് സമാധാനപൂര്ണം നിലന്പൂര്: നിലന്പൂര് മേഖലയില് ഹര്ത്താല് സമാധാന പൂര്ണമായി നടന്നു. മേഖലയില് പ്രധാന ടൗണുകളിലൊന്നിലും കടകള് തുറന്നില്ല. വാഹനങ്ങള് ഓട്ടോറിക്ഷ, ടാക്സി വാഹനങ്ങള് ഉള്പ്പെടെ ഓടിയില്ല. അത്യാവശ്യ കാര്യങ്ങള്ക്കായി മാത്രം മോട്ടോര് ബൈക്കുകളുള്പ്പെടെയുള്ള ചെറിയ വാഹനങ്ങള് ഓടി. വഴിക്കടവ്, മണിമൂളി, എടക്കര, ചുങ്കത്റ, ഉപ്പട, പോത്തുകല്ല്, നിലന്പൂര് ചന്തക്കുന്ന്, നിലന്പൂര് ടൗണ്, അകന്പാടം, പൂക്കോട്ടുംപാടം, കരുളായി, മന്പാട് തുടങ്ങിയ പ്രധാന സ്ഥലങ്ങളിലൊന്നും കടകള് തുറന്നില്ല. എന്നാല് ഉള്പ്രദേശങ്ങളില് ഹര്ത്താല് കാര്യമായി ബാധിച്ചില്ല. വിവിധ ട്രേഡ് യൂണിയനുകള് ഹര്ത്താലിന് പിന്തുണ പ്രഖ്യാപിച്ചിരുന്നതിനാല് സര്ക്കാര് ഓഫീസുകളില് ഹാജര് നില നന്നേ കുറവായിരുന്നു. ബാങ്കുകളുടെ പ്രധാന ശാഖകളും പ്രവര്ത്തിച്ചില്ല. നിലന്പൂര് ടൗണില് ഹര്ത്താലനുകൂലികള് പ്രകടനവും പൊതുയോഗവും നടത്തി. നിലന്പൂര് ടൗണില് നിന്ന് തുടങ്ങിയ പ്രകടനം ജനതപ്പടിയില് പോയി തിരിച്ചെത്തി ടൗണില് അവസാനിച്ചു. തുടര്ന്ന് നടത്തിയ യോഗം വിശ്വനാഥന് ഉദ്ഘാടനം ചെയ്തു. ഭാരത ബന്ദിന് പിന്തുണ പ്രഖ്യാപിച്ച് അകന്പാടത്ത് വ്യത്യസ്ഥ റാലി നടത്തി. ടാക്ടര് ഓടിച്ച് കര്ഷകന് മുന്നിലും തൊട്ടു പിന്നില് വിവിധ സംഘടനാ നേതാക്കളും പ്രവര്ത്തകരും അണിനിരന്നു. എടക്കര: സമരരംഗത്തുള്ള കര്ഷകര്ക്ക് ഐക്യദാര്ഢ്യം പ്രഖ്യാപിച്ച് സംയുക്ത ട്രേഡ് യൂണിയന്റെ ആഭിമുഖ്യത്തില് നടത്തിയ ഹര്ത്താല് മലയോര മേഖലയില് പൂര്ണം. ഹര്ത്താലിന്റെ ഭാഗമായി എടക്കര, ചുങ്കത്തറ, പോത്തുകല്, വഴിക്കടവ് ടൗണുകളില് കോവിഡ് പ്രോട്ടോകോള് പാലിച്ച് പ്രതിഷേധ യോഗങ്ങളും സംഘടിപ്പിച്ചിരുന്നു. എടക്കരയില് നടന്ന യോഗം എം.കെ.ചന്ദ്രന് ഉദ്ഘാടനം ചെയ്തു. കബീര് പനോളി അധ്യക്ഷത വഹിച്ചു. ഒ.ടി.ജയിംസ്, വിവിധ തൊഴിലാളി സംഘടന പ്രതിനിധികളായ സുരേന്ദ്രന്, എം.ഉമ്മര്, റസിയ, വി.വി. പ്രസാദ്, അസീസ് ഉണിച്ചന്തം, വിനോദ് കരിന്പനക്കല്, ആബിദ് പാറപ്പുറം, എസ്. ജയപ്രകാശ്, സി. അബ്ദുല് മജീദ്, വിനയന്, അഷ്റഫ് ആലങ്ങാടന് എന്നിവര് സംസാരിച്ചു. ചുങ്കത്തറയില് നടന്ന സംയുക്ത ഹര്ത്താല് സമരം എം.ആര്.ജയചന്ദ്രന് ഉദ്ഘാടനം ചെയ്തു. കാളികാവ്: കാളികാവ് ,ചോക്കാട്, കരുവാരക്കുണ്ട് , തുവ്വൂര് പഞ്ചായത്തുകളെല്ലാം പൂര്ണമായി അടഞ്ഞു കിടന്നു. ട്രെയിഡ് യൂണിയന് പ്രവര്ത്തകര് കാളികാവില് റോഡ് ഉപരോധവും സംഘടിപ്പിച്ചു. ഞായറാഴ്ച വൈകുന്നേരം സംയുക്ത ട്രേഡ് യൂണിയന് നേതൃത്വത്തില് വിളന്പരജാഥ നടത്തിയിരുന്നു. തിങ്കളാഴ്ച രാവിലെ കാളികാവ് ജംഗ്ഷനില് അരമണിക്കൂര് റോഡ് ഉപരോധവും നടത്തി. കര്ഷ ദ്രോഹനയങ്ങള് തിരുത്തുക, കുത്തകകള്ക്ക് വേണ്ടിയുള്ള രാജ്യവില്പ്പന നിര്ത്തുക, തൊഴിലാളി വിരുദ്ധനയങ്ങള് അവസാനിപ്പിക്കുക, ഇന്ധനവിലകുറക്കുക, തുടങ്ങിയുള്ള ആവശ്യങ്ങളുന്നയിച്ചാണ് ഹര്ത്താല് നടത്തിയത്. പൊതുജനങ്ങളും ഹര്ത്താലിനോട് അനുകൂലിച്ച് പുറത്തിറങ്ങിയില്ല. കാളികാവ് ജംഗ്ഷനില് സംഘടിപ്പിച്ച ഉപരോധവും പൊതുയോഗവും സിഐടിയു ജില്ലാ കമ്മിറ്റിയംഗം ഇ.പി. ഉമ്മര് ഉദ്ഘാടനം ചെയ്തു.